ก่อนหน้านี้เป็นภูมิแพ้ ตอนนี้ล้างจมูกและใช้ยาพ่นจมูกมา 2-3 วัน อาการดีขึ้น แต่กลับมีอาการจุกคอแทน อาการเป็นๆหายๆ พอได้เรอก็ดีขึ้น แต่ส่วนใหญ่จะเรอไม่ออก ควรปฏิบัติตัวอย่างไร หรือยาแบบไหน เพื่อบรรเทาอาการคะ
สวัสดีค่ะ อาการจุกในคอ พอเรอแล้วดีขึ้นนั้น อาจจะเกิดจาก ภาวะกรดไหลย้อน การมีกระเพาะอาหารอักเสบ แผลในกระเพาะอาหาร หรือมีสิ่งแปลกปลอมในลำคอหรือหลอดอาหารกรดไหลย้อนเป็นโรคที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้การรักษากรดไหลย้อนคือการรับประทานยาลดกรด ร่วมกับการปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นอาจลองปรับพฤติกรรมดูก่อน และถ้ายังอาการไม่ดีขึ้น แน่นที่คอมาก กินได้น้อย อ่อนเพลีย ควรไปพบแพทย์เพื่อตรวจเพิ่มเติมและรับยาลดกรดภายใต้การดูแลของแพทย์ต่อไป